'''The Dubliners''' var en [[irsk folkemusik]]gruppe, der blev dannet i [[Dublin]] 1962. Bandet startede under navnet '''The Ronnie Drew Ballad Group''', navngivet efter en af medlemmerne, men de skiftede kort efter navn til The Dubliners. Over gruppens 50-årige karriere er sammensætningen blevet ændret mange gange. Gruppens succes skyldtes ikke mindst forsangerne [[Luke Kelly]] og [[Ronnie Drew]], som nu begge er døde. Bandet høstede international succes med deres livlige irske folkesange, traditionelle ballader og instrumentale numre.<ref>{{cite web|author=Smiling Seoige sisters |url=http://www.independent.ie/entertainment/music/dubliners-50year-musical-odyssey-2985040.html |title=Dubliners' 50-year musical odyssey - Music, Entertainment |publisher=Independent.ie |date= |access-date=2013-02-04}}</ref> Bandet optrådte regelmæssigt på forskellige folkemusikscener i Dublin og [[London]] i begyndelsen af 1960'erne, indtil det fik skrevet kontrakt med [[pladeselskab]]et [[Major Minor Records|Major Minor]] i 1965 med hjælp fra [[Dominic Behan]]. Herefter fik de megen spilletid på specielt [[Radio Caroline]] og endte på ''[[Top of the Pops]]'' i 1967 med hitsene "[[Seven Drunken Nights]]" (som solgte over 250.000 kopier i [[Storbritannien]])<ref>[http://itsthedubliners.com/dubs_02.htm The Dubliners The 1970s: It's the Dubliners<!-- Bot genereret titel -->]</ref> og "[[Black Velvet Band]]". De opførte ofte sange, der blev betragtet som kontroversielle på det tidspunkt, og gruppen blev derfor kritiseret af nogle folkemusik-puritanere og Irlands nationale tv-kanal [[RTÉ]] havde et uofficielt forbud mod deres musik i perioden 1967-71. På dette tidspunkt steg bandets popularitet i resten af [[Europa]], og de optrådte i ''[[The Ed Sullivan Show]]'' i [[USA]]. Gruppens succes forblev stabil i løbet af 1970'erne og et samarbejde med [[The Pogues]] i 1987 fik dem ind på [[UK Singles Chart]] to gange.<ref>[http://www.nytimes.com/2012/04/11/arts/music/barney-mckenna-banjo-player-in-the-dubliners-dies-at-72.html Barney McKenna, Banjo Player in the Dubliners, Dies at 72 - The New York Times<!-- Bot genereret titel -->]</ref>
Musik Historie Foreninger Organisationer